আজফার : হাঃ হাঃ হ্যাহ হেঃ, কুয়োতে আটকে থাকা ব্যাঙ। আমরা যথেষ্ট মেটাফর ব্যবহার করছি এবং অ্যানিমেল কিংডম থেকে–প্রাণীজগত থেকে আমরা মেটাফর নিচ্ছি। অর্থাৎ পরিবেশবাদী একটা ব্যাপার আছে এর মধ্যে, আরেকটা হচ্ছে মানুষের চেয়ে প্রাণীর বেশ আনাগোনা দেখা যাচ্ছে। আমরা প্রাণী হারাচ্ছি বলে দাপাদাপি করছি অন্যদিকে মানুষ প্রাণীতে রূপান্তরিত হচ্ছে। এদিকে প্রাণীর সংখ্যা বাড়ছে আর ওদিকে কমছে। প্রাণী যখন সত্যিকার অর্থে নেই তখন মানুষ প্রাণীর ভূমিকায় অবতীর্ণ হচ্ছে। এটা কিন্তু এক ধরনের পরিবেশবাদী ভারসাম্য অর্জনের বাসনা হিসেবেও দেখা যায়। চারিদিকেই এখন যত না মানুষের উচ্চারণ, তার চেয়ে বেশি গোঁ গোঁ শুনতে পাই।